b"\n_START_ARTICLE_\nManifest za evropski preporod\n_START_PARAGRAPH_\nManifest za evropski preporod je edina knji\xc5\xbeica francoske miselne \xc5\xa1ole GRECE, ki sta jo ob 30-letnici ustanovitve GRECE leta 1999 napisala Alain de Benoist in Charles Champetier. Knji\xc5\xbeica je do sedaj edini poskus miselne \xc5\xa1ole in francoske Nove desnice, da povzame svoja na\xc4\x8dela.\n_START_SECTION_\nVsebina\n_START_PARAGRAPH_\nGRECE je akronim za Groupement de recherche et d'\xc3\xa9tudes pour la civilisation europ\xc3\xa9enne,\xc2\xa0\xc2\xbbZdru\xc5\xbeenjem za raziskave in \xc5\xa1tudije evropske civilizacije\xc2\xab, ki pa se skupaj v franco\xc5\xa1\xc4\x8dini bere v pomenu Gr\xc4\x8dija, ki je bila (stara Gr\xc4\x8dija) ena sredi\xc5\xa1\xc4\x8d zanimanja miselne \xc5\xa1ole. Manifest zavzema med drugim stali\xc5\xa1\xc4\x8da, o modernosti, kritiki modernosti in liberalizma, ekonomiji, tehnologiji, pravici do razli\xc4\x8dnosti med kulturi in civilizaciji ter nasprotuje kulturni homogenizaciji sveta. Avtorja ponudita vizijo Evrope, ki dobi svojo mo\xc4\x8d z vrnitvijo k avtenti\xc4\x8dnim vrednotam in tradicijam, namesto novega multikulturnega imperializma in globalnega trga._NEWLINE_Manifest je bil do leta 2010 preveden v 10 jezikov. V sloven\xc5\xa1\xc4\x8dini je Manifest za evropski preporod iz\xc5\xa1el v samozalo\xc5\xbebi leta 2018 (prevod Primo\xc5\xbe Ku\xc5\xa1trin, spremna beseda Igor Kernel)."